**Τροποποίηση κανονισμού .**

Νομίζω ότι είναι απολύτως αναγκαία η οργάνωση των συζητήσεων των θεμάτων του δημοτικού συμβουλίου ώστε να προάγεται ο διάλογος **χωρίς να οδηγούμαστε σε ατέρμονες συζητήσεις** και να κατατίθενται όλες οι απόψεις.

Από την λειτουργία του ΔΣ την παρούσα δημοτική περίοδο νομίζω έχουν διαπιστωθεί 2 θέματα που ‘’μακραίνουν’’ τις συζητήσεις χωρίς να προσφέρουν ουσία:

* Η μακρά συζήτηση στην διαδικασία ανακοινώσεων και ενημέρωσης σε τρέχοντα θέματα πριν την ημερήσια διάταξη σε κάθε συμβούλιο που σχεδόν πάντα πλησιάζει τις 2 ώρες !!!
* Ο τρόπος συζήτησης των θεμάτων με πολλούς ομιλητές που συνήθως επαναλαμβάνονται .

Θα πρέπει λοιπόν να αναζητηθούν διαδικασίες που να μην περιορίζουν τον διάλογο, να επιτρέπουν σε όσο το δυνατόν περισσότερους δημοτικούς συμβούλους να παίρνουν τον λόγο, αλλά **ο διάλογος να είναι αποδοτικός και περιεκτικός και με σαφείς κανόνες που να γίνονται δεκτοί από όλους** , για να μην υπάρχουν αντεγκλήσεις .

* **Ανακοινώσεις και ενημέρωση με την έναρξη του ΔΣ :**
1. Σύμφωνα με τον κανονισμό του ΔΣ για τα θέματα που τίθενται :
	1. **Η διάρκεια δεν μπορεί να διαρκεί πάνω από μία ώρα και 5’.**
	2. Για τα θέματα που τίθενται προς ενημέρωση, **η δημοτική αρχή μπορεί να απαντήσεις εντός μηνός** .
2. **Στα θέματα που τίθενται δεν υπάρχει συζήτηση**. Απλά ανακοινώνονται.
3. Για την διευκόλυνση λοιπόν της ενημέρωσης και την αμεσότητα των απαντήσεων **προτείνω**,
	1. Τα θέματα που θα τεθούν από τις μειοψηφίες, καθώς και οι εισηγητές που θα τα αναλύσουν (επικεφαλείς ή σύμβουλοι), να κατατίθενται στην γραμματεία του ΔΣ, μέχρι την προηγουμένη της συνεδρίασης, και μέχρι την λήξη του ωραρίου, μέσω mail. Έτσι θα μπορούν να δίνονται πιό ολοκληρωμένες **και άμεσες** απαντήσεις (με την παρουσία υπηρεσιακών παραγόντων, αν κρίνεται αναγκαία), ώστε να μην χρειάζεται η παρέλευση μηνός για να δοθούν απαντήσεις .
4. Θα γίνονται δεκτά θέματα που ανέκυψαν από την προηγούμενη συνεδρίαση και μετά . Για λοιπά θέματα, υπάρχει η δυνατότητα υποβολής τους για κανονική συζήτηση σε επόμενο ΔΣ, άρα δεν θα δίνονται απαντήσεις.
5. Οι χρόνοι που θα διατίθενται (αθροιστικά) κατά ανώτατο όριο είναι :
	1. Για τον Δήμαρχο και τους συμβούλους της πλειοψηφίας: 30’
	2. Για την μείζονα μειοψηφία: 20’
	3. Για τον 2ο συνδυασμό της μειοψηφίας : 10’
	4. Για τον 3ο συνδυασμό της μειοψηφίας : 5’

Η κατανομή του χρόνου μεταξύ των επικεφαλείς και των συμβούλων θα αποφασίζεται από τον κάθε συνδυασμό .

1. Στην ενημέρωση θα προηγούνται οι μειοψηφίες και θα κλείνει ο δήμαρχος με τις απαντήσεις και την δική του ενημέρωση, **χωρίς δευτερολογίες**, αφού στην ενημέρωση δεν προβλέπεται συζήτηση.

**Συζήτηση θεμάτων πρόσκλησης :**

1. Για κάθε θέμα θα υπάρχουν :
	1. Ένας εισηγητής από την πλειοψηφία, και ένας ομιλητής από την κάθε παράταξη της μειοψηφίας . Χρόνος εισηγητή 7’ και εκάστου ομιλητή 4’ .
	2. Για την πλειοψηφία, εισηγητής μπορεί να είναι ο δήμαρχος, αντιδήμαρχος ή δημοτικός σύμβουλος της παράταξής του.
	3. Δευτερολογία θα υπάρχει με ένα ομιλητή από κάθε παράταξη . Χρόνος εισηγητή 4’ και εκάστου ομιλητή 2’ .
	4. Στην δευτερολογία μπορεί να έχει τον λόγο άλλος σύμβουλος και όχι υποχρεωτικά ο εισηγητής της παράταξης .
	5. Οι εισηγητές-ομιλητές για κάθε θέμα, θα ανακοινώνονται από τους επικεφαλείς, με την ανάγνωση του θέματος ή στην αρχή της συνεδρίασης σε απλό χαρτί στον πρόεδρο τουΔΣ.
2. Αν το συζητούμενο θέμα αφορά συγκεκριμένη τοπική κοινότητα , ο πρόεδρος της κοινότητας θα μπορεί να έχει τον λόγο με ανάλογους χρόνους .

(Παρατήρηση : *Από τα παραπάνω προκύπτει ότι κάθε θέμα που θα έχει συζήτηση απαιτεί 1Χ7 + 3Χ4 + 1Χ4 + 3Χ2 = 29’ !!! Χωρίς την πιθανή παρέμβαση του προέδρου της τοπ. κοινότητας ή του Δημάρχου .*)

1. Οι παρεμβάσεις του Δημάρχου δεν θα υπερβαίνουν τα 5’ .
2. **Επέκταση των ομιλητών και σε θέματα παραπλήσια ή σχετικά με το συζητούμενο δεν θα επιτρέπεται και θα αφαιρείται ο λόγος του ομιλούντα από τον Πρόεδρο του ΔΣ .**